**TÁJÉKOZTATÓ**

**Projekt azonosító száma: EFOP-2.2.23-21-2022-00009**

**Projekt címe: ONKOLÓGIAI ÉS KARDIOLÓGIAI ESZKÖZPARK FEJLESZTÉSE AZ SZSZBMK-BAN**

**A projekt megvalósítás: 2022.05.01- 2023.09.30.**

**A projekt támogatás összköltsége: 799.595.246,- Ft.**

**A támogatás mértéke: 100%.**

**A projekt célja** Az onkológiai eszközcsomag a sugárterápiás lehetőségek és az onkosebészeti beavatkozások bővítésével, a daganatos betegségek szövettani diagnosztikájának fejlesztésével szolgálja a megye lakosságának magas szintű onkológiai ellátását. A fejlesztés során Sztereotaxiás fejlesztési egység, Felületi kép vezérlés SGRT, Stereotaxiás besugárzások minőség ellenőrzésére alkalmas eszköz, illetve egy minőségellenőrzési szoftver beszerzését tervezzük. Ezzel a meglévő eszközeink szélesebb körű felhasználása, az adatok gyors, egyszerű kezelése, archiválása válik lehetővé. Az ellátásunk alá tartozó régió daganatos megbetegedéseinek emelkedő esetszáma mellett, a több korai stádiumban diagnosztizált daganat miatt indokolt a lokális kezelési lehetőséghez való hozzáférés bővítése. Az onkológiai kezelések alapját a szövettani, citológiai diagnosztika képezi. A hisztopatológiai laboratórium megfelelő betegazonosítási rendszer, képarchiváló és analizáló rendszer, modern mikroszkóp technika mellett tud standardizált, onkológiai kezelésben biztonsággal felhasználható, ezáltal a beteg érdekeit legjobban szolgáló diagnózist adni. A tervezett onkosebészeti eszközök a sebészeti, fül-orr-gégészeti, urológiai szakmákban szolgálják az onkológiai betegek korszerű, biztonságos ellátását. A CUSA (cavitron ultrasonic surgical aspiration) használatával a máj, és az emésztőrendszeri daganatok eltávolítása válik kiemelten biztonságossá.

A kardiológiai eszközcsomag részeként tervezett, IGS5 kardiológiai vizsgálatokra alkalmas, angiográfiás készülék biztosítaná a folyamatos kétasztalos ellátást. Lehetővé tenné az intrakoronáriás képalkotó eljárások (IVUS/OCT) és a fiziológiai vizsgálatok (FFR/RFR mérések) bővebb alkalmazását, jobb hatékonysággal vezérelné a koszorúér intervenciókat. A heart team konzultáció elengedhetetlen része a diagnosztikus koszorúérfestés megtekintése, ezért az új röntgenasztalon készülő felvételek archiválására, feldolgozására és telekonzultációjára alkalmas informatikai háttér biztosítása is szükséges.

A hirtelen szívhalált kivédő coronarographiás beavatkozás után a gyógyulás esélyeit az intravazális hűtés biztosításával lehet tovább javítani, melynek eszköze a pályázott teljes test hűtő készülék. A kardiológiai ellátás alapvető eszköze a megpályázott felső kategóriás ultrahang készülék, és a terheléses EKG kerékpár rendszer.

Az infrastrukturális feltételek javításával növelhető az ellátások szakmai színvonala, a szakmai szolgáltatások elérhetőségének és minőségének javítása, a betegek minél korábbi mobilizációja, ápolási napok számának csökkentése. Célunk mindezzel a munkavégző képesség gyorsabb helyreállítása, a munkavállalók munkaerő-piaci helyzetének javítása, a betegellátás minőségének javítása, a lakosság elégedettségének növelése, a vezető halálozások csökkentése.